ประกาศกระทรวงมหาดไทยประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ่อแฮ้ว ตำบลบ้านเป้าตำบลต้นธงชัยตำบลพิชัย ตำบลเวียงเหนือ ตำบลสบตุ๋ยตำบลสวนดอกตำบลหัวเวียง ตำบลปงแสนทองตำบลพระบาทตำบลชมพู และตำบลกล้วยพระอำเภอเมืองลำปางจังหวัดลำปาง อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่าพื้นที่บริเวณดังต่อไปนี้ทิศเหนือเริ่มต้นจากจุดซึ่งเป็นเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข๑๐๓๙ (ไปอำเภอห้างฉัตร)ตรงจุดที่ห่างจากกึ่งกลางสะพานข้ามห้วยแม่ตุ๋ยตัดกับทางหลวงแผ่นดินหมายเลข๑๐๓๙ ไปทางทิศตะวันตกตามแนวทางหลวงแผ่นดินหมายเลข ๑๐๓๙ เป็นระยะ ๕๐๐ เมตรจากนั้นเป็นเส้นขนานระยะ ๑,๐๐๐เมตร กับศูนย์กลางทางหลวงแผ่นดินหมายเลข ๑๐๓๙ ไปทางทิศตะวันออกจนถึงคลองส่งน้ำชลประทานแม่วังฝั่งขวาจากนั้นเป็นเส้นตรงไปทางทิศตะวันออกผ่านทางหลวงแผ่นดินหมายเลข ๑๐๓๕ตรงจุดที่ห่างจากทางแยกสถานีสื่อสารจังหวัดลำปาง ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑๐๓๕ เป็นระยะ ๖๕๐ เมตร จนถึงแม่น้ำวังฝั่งตะวันออกจากนั้นเป็นเส้นขนานระยะ ๑,๐๐๐เมตร กับศูนย์กลางถนนสำราญรมย์ และศูนย์กลางถนนไปวัดม่อนพระยาแช่ไปทางทิศตะวันออกจนจดแนวเขตป่าสงวนแห่งชาติป่าแม่ยาง แม่อางทิศตะวันออกเป็นเส้นเลียบแนวเขตป่าสงวนแห่งชาติป่าแม่ยาง แม่อางไปทางทิศใต้ จนถึงทางหลวงแผ่นดินหมายเลข๑๑ (ไปอำเภอแม่เมาะ)ฟากใต้จากนั้นเป็นเส้นตรงไปทางทิศตะวันตกเฉียงใต้จนถึงทางรถไฟสายเหนือตรงจุดที่อยู่ห่างจากทางรถไฟสายเหนือตัดกับคลองส่งน้ำชลประทานแม่วังฝั่งซ่ายไปทางทิศตะวันออกเฉียงใต้ตามแนวทางรถไฟสายเหนือ ระยะ ๑,๐๐๐ เมตรทิศใต้เริ่มจากทางรถไฟสายเหนือตรงจุดที่ทางรถไฟสายเหนือตัดกับคลองส่งน้ำชลประทานแม่วังฝั่งซ้ายไปทางทิศตะวันออกเฉียงใต้ตามแนวทางรถไฟสายเหนือระยะ ๑,๐๐๐ เมตร เป็นเส้นขนานระยะ ๕๐๐ เมตรกับกึ่งกลางคลองส่งน้ำชลประทานแม่วังฝั่งซ้ายไปทางทิศตะวันตกและตะวันตกเฉียงเหนือจนถึงแม่น้ำวังฝั่งตะวันออกทิศตะวันตกเริ่มจากแม่น้ำวังฝั่งตะวันออกเป็นเส้นตรงไปทางทิศเหนือถึงทางหลวงแผ่นดินหมายเลข๑๑ (ไปอำเภอห้างฉัตร)ฟากใต้ตรงจุดที่อยู่ห่างจากกึ่งกลางสะพานข้ามแม่น้ำวังไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๑ ระยะ ๒,๕๐๐ เมตร จากนั้นเป็นเส้นตรงไปทางทิศตะวันออกเฉียงเหนือผ่านทางหลวงแผ่นดินหมายเลข๑๐๓๙ (ไปอำเภอห้างฉัตร)ตรงจุดที่อยู่ห่างจากกึ่งกลางสะพานข้ามห้วยแม่ตุ๋ยตัดกับทางหลวงแผ่นดินหมายเลข ๑๐๓๙ เป็นระยะ ๕๐๐ เมตรบรรจบกับจุดเริ่มต้นทางทิศเหนือเว้นแต่พื้นที่บริเวณที่๒บริเวณที่๒ หมายความว่าพื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๑๐๓๙ ทิศตะวันออกจดเขตคลองส่งน้ำชลประทานแม่วังฝั่งขวาฝั่งตะวันตกเส้นตั้งฉากกับกึ่งกลางคลองส่งน้ำชลประทานแม่วังฝั่งขวาไปทางทิศตะวันออกระยะ ๑๖๐เมตร เส้นตั้งฉากลงมาทางทิศใต้ระยะ ๑๐๐ เมตรเส้นตั้งฉากไปทางทิศตะวันตกบรรจบเขตคลองส่งน้ำชลประทานแม่วังฝั่งขวา ฝั่งตะวันตกและเส้นขนานระยะ ๑๐๐ เมตร กับถนนเทศบาลตำบลบ่อแฮ้วซอย ๑ ฟากตะวันตกทิศใต้จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๓๙ทิศตะวันตกจดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๑๕๗๒.๒ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๑๐๓๙ และถนนจามเทวีฟากเหนือแนวเขตศูนย์เร่งรัดพัฒนาชนบทจังหวัดลำปาง และสำนักงานเร่งรัดพัฒนาชนบทจังหวัดลำปาง(เดิม)ถนนทางเข้าศูนย์ฝึกกีฬาลำปางฟากใต้ ระยะ ๑๐๐ เมตร คลองร่องสามดวงฝั่งใต้ และแนวเขตบริเวณที่ ๑ ทิศเหนือซึ่งเป็นเส้นตรงที่เชื่อมระหว่างจุดที่อยู่ริมคลองส่งน้ำชลประทานแม่วังฝั่งขวาฝั่งตะวันออก ตรงจุดที่เส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๑๐๓๙ บรรจบกับคลองส่งน้ำชลประทานแม่วังฝั่งขวา ฝั่งตะวันตก ไปทางทิศตะวันออกจนบรรจบกับจุดที่อยู่บนทางหลวงแผ่นดินหมายเลข ๑๐๓๕ ฟากตะวันตกตรงจุดที่อยู่ห่างจากทางเข้าสถานีสื่อสารจังหวัดลำปางไปทางทิศตะวันออกเฉียงเหนือตามแนวทางหลวงแผ่นดินหมายเลข ๑๐๓๕ ระยะ ๖๕๐ เมตรทิศตะวันออกจดแม่น้ำวังฝั่งตะวันตกและฝั่งเหนือทิศใต้จดกำแพงและคูเมืองนครเขลางค์ ฟากตะวันออก ฟากใต้ ฟากตะวันตก และฟากเหนือถนนจามเทวีและทางหลวงแผ่นดินหมายเลข ๑๐๓๙ ฟากเหนือทิศตะวันตกจดเส้นตั้งฉากกับทางหลวงแผ่นดินหมายเลข ๑๐๓๙ ฟากเหนือ ตรงจุดที่อยู่บริเวณด้านทิศตะวันตกของสถานีตรวจสอบและเฝ้าฟังวิทยุภาค ๓ จังหวัดลำปาง เส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๐๓๙ ฟากเหนือ และเส้นขนานระยะ ๑๐๐ เมตรกับถนนเทศบาลตำบลบ่อแฮ้ว ซอย ๑ ฟากตะวันออก๒.๓ ทิศเหนือ จดเส้นขนานระยะ ๓๐๐ เมตรกับทางหลวงแผ่นดินหมายเลข ๑๐๓๙ ฟากเหนือ เส้นขนานระยะ ๑๐๐ เมตรกับถนนเทศบาลตำบลบ่อแฮ้ว ซอย ๑ ฟากตะวันตก คลองส่งน้ำชลประทานแม่วังฝั่งขวาฝั่งใต้ทิศตะวันออกจดเส้นขนานระยะ ๑๐๐ เมตรกับถนนเทศบาลตำบลบ่อแฮ้ว ซอย ๑ ฟากตะวันออก เส้นขนานระยะ๒๐๐ เมตร กับทางหลวงแผ่นดินหมายเลข ๑๐๓๙ ฟากเหนือเส้นตั้งฉากกับทางหลวงแผ่นดินหมายเลข ๑๐๓๙ ฟากเหนือตรงจุดที่อยู่บริเวณด้านตะวันตกของสถานีตรวสอบและเฝ้าฟังวิทยุภาค ๓ จังหวัดลำปางเส้นขนานระยะ ๑๐๐ เมตรกับศูนย์กลางถนนบ้านน้ำโท้งทิศใต้จดเส้นขนานระยะ ๓๐๐ เมตรกับทางหลวงแผ่นดินหมายเลข ๑๐๓๙ ฟากใต้ทิศตะวันตกจดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑๑๕๗ ฟากตะวันตก๒.๔ ทิศเหนือ จดบริเวณที่ ๑ทิศเหนือซึ่งเป็นเส้นขนานระยะ ๑,๐๐๐เมตรกับศูนย์กลางถนนสำราญรมย์ ฟากเหนือทิศตะวันออกจดทางหลวงแผ่นดินหมายเลข ๑ ฟากตะวันตกทิศใต้จดเขตทหาร (ค่ายสุรศักดิ์มนตรี)ห้วยแม่กระติ๊บฝั่งเหนือทิศตะวันตกจดแม่น้ำวัง ฝั่งตะวันออก ฝั่งใต้ และฝั่งเหนือ๒.๕ ทิศเหนือ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑๐๓๙ เส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑๑๕๗ เส้นตรงที่ต่อจากแนวเส้นขนานระยะ ๓๐๐เมตรกับศูนย์กลางทางหลวงแผ่นดินหมายเลข ๑๑๕๗ ไปทางทิศใต้บรรจบเส้นขนานระยะ ๓๐๐เมตร กับศูนย์กลางทางหลวงแผ่นดินหมายเลข ๑๐๓๙ เส้นขนานระยะ ๑๐๐ เมตรกับถนนบ้านน้ำโท้ง ฟากตะวันออกทางหลวงแผ่นดินหมายเลข ๑๐๓๙ ฟากใต้ ถนนจามเทวีฟากใต้ทิศตะวันออกจดถนนบุญโยง ฟากตะวันตกทิศใต้จดแม่น้ำวัง ฝั่งเหนือ ฝั่งตะวันตกทิศตะวันตกจดห้วยแม่ตุ๋ย ฝั่งเหนือ และฝั่งตะวันออก๒.๖ ทิศเหนือ จดถนนจามเทวีฟากใต้ถนนวังโค้ง ฟากใต้ ทิศตะวันออกจดกำแพงและคูเมืองนครเขลางค์ ฟากใต้ทิศใต้จดแม่น้ำวังฝั่งเหนือทิศตะวันตกจดถนนบุญโยง ฟากตะวันออก๒.๗ ทิศเหนือ จดแม่น้ำวัง ฝั่งตะวันออกและฝั่งใต้ทิศตะวันออกจดแม่น้ำวัง ฝั่งตะวันตกทิศใต้จดเส้นขนานระยะ ๓๐๐ เมตร กับศูนย์กลางถนนวังขวาทิศตะวันตกจดแม่น้ำวัง ฝั่งตะวันออก๒.๘ ทิศเหนือ จดเส้นขนานระยะ ๓๐๐ เมตรกับศูนย์กลางถนนวังขวาจดแม่น้ำวังฝั่งใต้ทิศตะวันออกจดเขตทหาร จดทางหลวงแผ่นดินหมายเลข ๑ ฟากตะวันตก ฟากเหนือ ทางหลวงแผ่นดินหมายเลข๑๐๓๗ ฟากตะวันตก เส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๑เส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๑ ทางรถไฟสายเหนือ ฟากตะวันออกทางหลวงแผ่นดินหมายเลข ๑ ฟากเหนือทิศใต้จดเส้นตั้งฉากกับถนนพหลโยธิน ฟากใต้ ที่จุดซึ่งถนนเข้าบ้านศรีปงไชยบรรจบกับถนนพหลโยธิน ฟากเหนือ ถนนเข้าวัดศรีปงไชย ฟากเหนือทิศตะวันตกจดถนนบ้านศรีปงไชย ฟากตะวันออก ทางหลวงแผ่นดินหมายเลข ๑๑ ฟากเหนือ แม่น้ำวังฝั่งตะวันออกทางรถไฟสายเหนือ ฟากใต้ ถนนท่าคราวน้อยฟากตะวันออกถนนสาธารณประโยชน์ไม่ปรากฏชื่อข้างวัดศรีรองเมือง ฟากตะวันออกแม่น้ำวังฝั่งตะวันออก๒.๙ ทิศเหนือ จดทางหลวงแผ่นดินหมายเลข ๑ฟากใต้ และฟากตะวันออกเขตทหาร (ค่ายสุรศักดิ์มนตรี)ทิศตะวันออกจดคลองส่งน้ำชลประทานแม่วังฝั่งซ้าย ฝั่งตะวันตก ฝั่งเหนือ เส้นขนานระยะ ๒๕๐เมตรกับศูนย์กลางทางหลวงแผ่นดินหมายเลข ๑๑ เส้นตั้งฉากระยะ ๒๕๐เมตรกับศูนย์กลางทางหลวงแผ่นดินหมายเลข ๑๑ ตรงจุดที่ถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๑๑ ฟากใต้ทางหลวงแผ่นดินหมายเลข ๑๑ ฟากตะวันตกเส้นตั้งฉากกับทางหลวงแผ่นดินหมายเลข ๑๑ฟากตะวันตกที่จุดซึ่งศูนย์กลางถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๑๑ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๑ เป็นระยะ ๘๕๐ เมตร เส้นขนานระยะ ๔๕๐เมตรกับศูนย์กลางทางหลวงแผ่นดินหมายเลข ๑๑ทิศใต้จดเส้นขนานระยะ ๑๕๐ เมตร กับศูนย์กลางถนนสาธารณะไม่ปรากฏชื่อ เส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๑๑ และศูนย์กลางถนนสาธารณะไม่ปรากฏชื่อฟากใต้และคลองสาธารณะฝั่งเหนือทิศตะวันตกจดเขตท่าอากาศยานลำปาง ฟากตะวันออก๒.๑๐ ทิศเหนือ จดแม่น้ำวังฝั่งตะวันออกและฝั่งใต้ทิศตะวันออกจดถนนสาธารณะไม่ปรากฏชื่อข้างวัดศรีรองเมือง ฟากตะวันตกทิศใต้จากถนนท่าคราวน้อย ฟากเหนือ และฟากตะวันตกทิศตะวันตกจดเขตทางรถไฟสายเหนือ ฟากเหนือ๒.๑๑ ทิศเหนือ จดห้วยแม่ตุ๋ยฝั่งใต้ทิศตะวันออกจดแม่น้ำวังฝั่งตะวันตกทิศใต้จดทางหลวงแผ่นดินหมายเลข ๑๑ ฟากเหนือทิศตะวันตกจดเส้นตั้งฉากกับทางหลวงแผ่นดินหมายเลข ๑๑ฟากเหนือตรงจุดที่อยู่ห่างจากจุดศูนย์กลางถนนบ้านสบตุ๋ย ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๑ เป็นระยะ ๑,๐๐๐ เมตร เขตทางรถไฟสายเหนือฟากเหนือเส้นตั้งฉากกับศูนย์กลางทางรถไฟสายเหนือ ตรงจุดที่อยู่ห่างจากแม่น้ำวังฝั่งตะวันตกไปทางทิศตะวันตกเฉียงเหนือตามแนวทางรถไฟสายเหนือ เป็นระยะ ๖๐๐ เมตร๒.๑๒ ทิศเหนือ จดทางหลวงแผ่นดินหมายเลข ๑ฟากใต้ เขตทางรถไฟสายเหนือ ฟากใต้ เส้นขนานระยะ ๖๐๐ เมตร กับศูนย์ทางหลวงแผ่นดินหมายเลข๑ ถนนสาธารณะไม่ปรากฏชื่อ เส้นขนานระยะ ๔๐๐ เมตร กับศูนย์กลางทางหลวงแผ่นดิน ๑ทางหลวงแผ่นดินหมายเลข ๑๐๓๗ ฟากตะวันออกทางหลวงดินหมายเลข ๑ ฟากใต้ทิศตะวันออกจดเขตท่าอากาศยานลำปาง ฟากตะวันตกทิศใต้จดถนนทางเข้าหมู่บ้านศรีดอนชัยกอกชุม ฟากเหนือ ทางหลวง แผ่นดินหมายเลข ๑๐๓๗ฟากตะวันออก เส้นขนานระยะ ๔๐๐ เมตร กับศูนย์กลางถนนสุขสวัสดิ์ เส้นขนานระยะ ๑,๑๐๐ เมตรกับศูนย์กลางทางหลวงแผ่นดินหมายเลข ๑ ทางรถไฟสายเหนือ ฟากใต้ เส้นตั้งฉากระยะ ๑,๖๕๐ เมตรกับศูนย์กลางทางรถไฟสายเหนือที่จุดซึ่งทางรถไฟสายเหนือบรรจบกับทางหลวงแผ่นดินหมายเลข๑ ไปทางทิศตะวันออกเฉียงใต้ ตามแนวทางรถไฟสายเหนือเป็นระยะ ๑,๘๐๐ เมตรทิศตะวันตกจดเส้นตรงที่เชื่อมจากจุดปลายเส้นตั้งฉากระยะ ๑,๖๕๐ เมตรกับศูนย์กลางทางรถไฟสายเหนือไปทางทิศตะวันตก กับจุดบนทางหลวงแผ่นดินหมายเลข ๑ ฟากตะวันออก ด้านเหนือและสำนักการไฟฟ้าส่วนภูมิภาคจังหวัดลำปาง๒.๑๓ ทิศเหนือ จดทางหลวงแผ่นดินหมายเลข ๑๑ฟากใต้ทิศตะวันออกจดถนนเข้าโรงเรียนแลมป์เทค ฟากตะวันตกและฟากเหนือทิศใต้จดเส้นขนานระยะ ๑๕๐ เมตร กับศูนย์กลางถนนเข้าโรงเรียนแลมป์เทค ฟากตะวันออกเส้นขนานระยะ ๑๕๐ เมตร กับศูนย์กลางถนนสาธารณะไม่ปรากฏชื่อเส้นขนานระยะ ๔๕๐ เมตร กับศูนย์กลางทางหลวงแผ่นดินหมายเลข ๑๑ทิศตะวันตกจดเส้นตั้งฉากกับทางหลวงแผ่นดินหมายเลข ๑๑ฟากใต้ตรงจุดที่ถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๑๑ขึ้นไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๑๑ ระยะ ๘๕๐ เมตร๒.๑๔ ทิศเหนือ จดทางหลวงแผ่นดินหมายเลข ๑๑ฟากใต้ทิศตะวันออกจดแม่น้ำวังฝั่งตะวันตกทิศใต้จดถนนสาธารณประโยชน์ไม่ปรากฏชื่อ ฟากเหนือทิศตะวันตกจดเส้นขนานระยะ ๑๕๐ เมตร กับถนนบ้านปงแสนทองฟากตะวันตก๒.๑๕ ทิศเหนือ จดทางหลวงแผ่นดินหมายเลข ๑๑ฟากใต้ทิศตะวันออกจดถนนบ้านศรีปงไชย ฟากตะวันตก ถนนข้างวัดศรีปงไชย ฟากตะวันตกเส้นตั้งฉากกับถนนพหลโยธิน ฟากใต้ที่จุดซึ่งถนนเข้าบ้านศรีปงไชยบรรจบกับถนนพหลโยธิน ฟากเหนือ ทางหลวงแผ่นดินหมายเลข๑ ฟากเหนือทิศใต้จดคลองส่งน้ำชลประทานแม่วังฝั่งซ้าย ฝั่งเหนือทิศตะวันตกจดแม่น้ำวังฝั่งตะวันออก และฝั่งใต้ทั้งนี้ไม่รวมถึงสถานที่ราชการ สถาบันการศึกษา และศาสนสถานเขตคลองส่งน้ำชลประทานแม่วังฝั่งขวา เส้นขนานระยะ ๑๕ เมตรกับแม่น้ำวังและห้วยแม่ตุ๋ย กำแพงและคูเมืองนครเขลางค์ สวนสุขภาพและสวนสาธารณะทั้งนี้ตามแผนที่แนบท้ายประกาศกระทรวงมหาดไทยนี้ข้อ๒ให้กำหนดพื้นที่บางส่วนในท้องที่ตำบลบ่อแฮ้ว ตำบลบ้านเป้า ตำบลต้นธงชัยตำบลพิชัย ตำบลเวียงเหนือ ตำบลสบตุ๋ย ตำบลสวนดอก ตำบลหัวเวียง ตำบลปงแสนทองตำบลพระบาท ตำบลชมพู และตำบลกล้วยแพะ อำเภอเมืองลำปาง จังหวัดลำปางภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๒,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๑๖ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ่อแฮ้วตำบลบ้านเป้าตำบลต้นธงชัยตำบลพิชัย ตำบลเวียงเหนือ ตำบลสบตุ๋ยตำบลสวนดอกตำบลหัวเวียง ตำบลปงแสนทองตำบลพระบาทตำบลชมพู และตำบลกล้วยพระอำเภอเมืองลำปางจังหวัดลำปาง [ดูข้อมูลจากภาพกฎหมาย]มยุรี/พิมพ์๒๐พฤษภาคม ๒๕๔๗ศุภสรณ์/ทรงยศ/ตรวจ๒๖พฤษภาคม ๒๕๔๗A+B[๑] รก.๒๕๔๖/พ๑๐๑ง/๑/๔ กันยายน ๒๕๔๖